Ninive

Ninive (arab. Nínawá alebo Najnawá‎; akk. Ninua alebo Niná alebo Nínuwa; sýr. Nínwé) bolo významné mesto v starovekej Asýrii. Jeho ruiny sa nachádzajú takmer uprostred súčasného mesta Mosul v Iraku, kúsok od dnešného východného brehu rieky Tigris, na ploche 1800 akrov a sú obklopené 7,5-míľovou hradbou z tehál. V ruinách Ninive, hlavného mesta ríše asýrskeho kráľa Aššurbanipala (668 – 631 pred Kr), sa našlo viac ako 30 000 hlinených tabuliek s klinovým písmom. V rokoch 1851 – 1932 bola odhalená knižnica, dnes známa ako Aššurbanipalova knižnica. Ninive v Biblii Kniha proroka Jonáša Ninive nazýva „nesmierne veľké mesto“. Biblická kniha Genezis uvádza, že mesto postavil Nimród. V Biblii sa mesto Ninive spomína ešte na niekoľkých miestach. Ninive bolo zničené v roku 612 pred Kr. médskym kráľom Kyaxaresom. Biblická kniha Tobiáš o tom hovorí vo svojom konci. Referencie Iné projekty Commons ponúka multimediálne súbory na tému Ninive